**จดหมายข่าว**

ประจำเดือน สิงหาคม 2558

องค์การบริหารส่วนตำบลเสาธง

ประชาสัมพันธ์ การชำระภาษี ประจำปี พ.ศ.๒๕๕๘

ภาษีที่ อบต. จัดเก็บเอง

🟍 ภาษีโรงเรือนและที่ดิน

🟍 ภาษีบำรุงท้องที่

🟍 ภาษีป้าย

MC900233579[1]

***🟍 ภาษีบำรุงท้องที่***

เป็นภาษีที่จัดเก็บจากเจ้าของที่ดิน ผู้ครอบครองที่ดิน (ที่นา ที่สวน ที่ดินว่างเปล่า หรือที่อยู่อาศัย) ซึ่งเกินเนื้อที่ที่ได้รับการยกเว้น (เกินกว่า 5 ไร่)

**อัตราภาษี (ในเขต อบต.เสาธง)**

⮚ ที่ดินนา เสียภาษีไร่ละ 4 บาท

⮚ ที่ดินสวน เสียภาษีไร่ละ 8 บาท

⮚ ที่ดินว่างเปล่าไม่ได้ทำประโยชน์ เสียภาษีไร่ละ16 บาท

***ขั้นตอนการชำระภาษีบำรุงท้องที่***

**1.** ให้เจ้าของที่ดินที่ตั้งอยู่ในเขตองค์การบริหารส่วนตำบลเสาธง ผู้ครอบครองที่ดิน ยื่นแบบแสดงรายการที่ดิน (ภ.บ.ท.5) และชำระภาษีปีละครั้งตั้งแต่เดือน มกราคม -เมษายนของทุกปี

**2.** ผู้ที่ได้รับการโอนกรรมสิทธิ์ที่ดินใหม่ หรือเนื้อที่ดินเปลี่ยนแปลงให้ยื่นแบบแสดงรายการที่ดิน (ภ.บ.ท.5) ภายใน 30 วัน นับตั้งแต่วันที่โอนกรรมสิทธิ์ (ยื่นกับ อบต.เสาธง)

***บทกำหนดโทษภาษีบำรุงท้องที่***

**1.** ไม่ยื่นแบบแสดงรายการภายในกำหนดให้เสียเงินเพิ่ม ร้อยละ 10 ของเงินที่ต้องเสียภาษี

**2.** ยื่นแบบแสดงรายการไม่ถูกต้อง ทำให้เสียภาษีบำรุงท้องที่น้อยลง ให้เสียเงินเพิ่มร้อยละ 10 ของภาษีที่ประเมินเพิ่มเติม

**3.** ไม่ชำระภาษีภายในกำหนด

คือตั้งแต่ วันที่ 1 มกราคม – 30 เมษายนของทุกปี ต้องเสียเงินเพิ่มร้อยละ 2 ต่อเดือน

**4.** ผู้ใดรู้หรือจงใจแจ้งความอันเป็นเท็จเพื่อหลีกเลี่ยงการเสียภาษีบำรุงท้องที่ โทษจำคุกไม่เกิน 6 เดือน ปรับไม่เกิน 2,000 บาทหรือทั้งจำทั้งปรับ

MC900296316[1] ***🟍 ภาษีโรงเรือนและที่ดิน***

ภาษีโรงเรือนและที่ดิน คือภาษีที่จัดเก็บจากโรงเรือนหรือสิ่งปลูกสร้างอย่างอื่น ๆ กับที่ดิน หรือใช้ต่อเนื่องกับโรงเรือนหรือสิ่งปลูกสร้างนั้น ๆ เช่น บ้านเช่า ตึกแถว บริษัท หอพัก ร้านเสริมสวย ร้านขายของชำ แผงลอย บ้านเช่า โดยคิดอัตราภาษี ร้อยละ 12.5 ของค่ารายปี (หมายถึงจำนวนเงินซึ่งทรัพย์สินนั้นสมควรให้เช่าในปีหนึ่งๆ)

***การชำระภาษีโรงเรือนและที่ดิน***

**1.** เจ้าของทรัพย์สิน ซึ่งตั้งอยู่ในเขตองค์การบริหารส่วนตำบลเสาธงต้องยื่นแบบ (ภ.ร.ด.2) กับ อบต.เสาธง ตั้งแต่เดือน มกราคม – กุมภาพันธ์ ของทุกปี

**2.** พนักงานเจ้าหน้าที่จะออกแบบแจ้งการประเมิน (ภ.ร.ด.8)

**3.** ผู้รับการประเมินต้องชำระเงินภายใน 30 วัน นับแต่วันที่ได้รับแจ้งการประเมิน

**4.** ถ้ารับแจ้งการประเมิน ไม่มาชำระภาษีภายในเวลาที่กำหนดถือเป็นภาษีค้างชำระและจะต้อง

***เสียเงินเพิ่ม ดังนี้***

***⮳ ถ้าชำระไม่เกินหนึ่งเดือนนับแต่วันพ้นกำหนดเวลาให้เพิ่มร้อยละ 2.5 ของภาษีที่ค้างชำระ***

***⮳ ถ้าเกินหนึ่งเดือนแต่ไม่เกินสองเดือน ให้เพิ่ม ร้อยละ 5 ของค่าภาษีที่ค้างชำระ***

***⮳ ถ้าเกินสองเดือนแต่ไม่เกินสามเดือน ให้เพิ่ม ร้อยละ 7.5 ของค่าภาษีที่ค้างชำระ***

***⮳ ถ้าเกินสามเดือนแต่ไม่เกินสี่เดือน ให้เพิ่ม ร้อย*ละ *10* *ของค่าภาษีที่ค้างชำระ***

***การอุทธรณ์***

กรณีผู้รับประเมินของพนักงานเจ้าหน้าที่ ให้ยื่นคำร้อง(ภ.ร.ด.9) ขอให้พิจารณาการประเมินใหม่ต่อคณะผู้บริหารองค์การบริหารส่วนตำบลเสาธง ภายใน 15 วัน นับตั้งแต่วันที่ได้รับการประเมิน

***บทกำหนดโทษภาษีโรงเรือนและที่ดิน***

**1.** ผู้ใดละเลยไม่ยื่นแบบรายการ มีความผิดโทษปรับไม่เกิน 200 บาท

**2.** ผู้ใดยื่นแบบแสดงรายการไม่ถูกต้องตามความจริงหรือไม่สมบูรณ์มีความผิดต้องระวางโทษจำคุกไม่เกิน 6 เดือน หรือปรับ ไม่เกิน 500 บาท หรือทั้งจำทั้งปรับ และเรียกเก็บภาษีย้อนหลังได้

**MC900357083[1]**

***🟍ภาษีป้าย***

ภาษีป้ายคือ ภาษีที่จัดเก็บจากป้ายซึ่งหมายถึง ป้ายแสดงชื่อ ยี่ห้อ หรือเครื่องหมายเพื่อใช้ประกอบการค้า หรือกิจการอื่น ๆ เพื่อหารายได้ หรือโฆษณาสินค้า หรือกิจการอื่นเพื่อหารายได้ ไม่ว่าได้แสดงไว้ที่วัตถุใด ๆ ด้วยอักษร ภาพ หรือเครื่องหมายที่เขียนและสลักจารึกหรือทำให้ปรากฏด้วยวิธีอื่น ๆ

***การคิดภาษีป้าย***

**1**. ป้ายที่มีอักษรไทยล้วน คิดอัตรา 3 บาท ต่อ 500 ตารางเซนติเมตร

**2.** ป้ายที่มีอักษรไทยปนต่างประเทศ และหรือปนกับภาพหรือเครื่องหมายอื่น ๆ คิดอัตรา 20 บาท ต่อ 500 ตารางเซนติเมตร

**3.** ป้ายที่ไม่มีอักษรไทย ไม่ว่าจะมีภาพหรือเครื่องหมายใดๆ และป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ คิดอัตรา 40 บาท ต่อ 500 ตารางเซนติเมตร

4. ป้ายตามข้อ 1,2,3, เมื่อคำควณพื้นที่ของป้ายและถ้ามีอัตราที่ต้องเสียภาษีต่ำกว่าป้ายละ 200 บาทให้เสียภาษีป้ายละ 200 บาท

MC900390860[1]***ขั้นตอนการชำระภาษีป้าย***

**1.** เจ้าของป้าย หมายถึง เจ้าของ ผู้แทน ตัวแทน ผู้จัดการมาดก ผู้ครอบครองทรัพย์สินต้องยื่นแบบแสดงรายการ ตั้งแต่ มากราคม – มีนาคม ของทุกปี โดยยื่นแบบกับองค์การบริหารส่วนตำบลเสาธงที่ซึ่งป้ายตั้งอยู่

**2.** หลังจากเจ้าหน้าที่ได้รับแบบแสดงรายการแล้วก็จะประเมินภาษีป้าย ภายใน 15 วัน

**3.** ป้ายที่ติดตั้งในปีแรกให้ยื่นแบบแสดงรายการภาษีป้ายภายใน 15 วัน นับจากวันที่ติดตั้งป้าย และให้เสียภาษีป้ายตั้งแต่วันที่เริ่มติดตั้งป้ายจนถึงสิ้นปี

j0292020

***บทกำหนดโทษภาษีป้าย***

**1.** ไม่ยื่นแบบแสดงรายการเสียภาษีป้ายในเวลาที่กำหนดให้เสียเงินเพิ่มร้อยละ 10

**2.** ยื่นแบบแสดงรายการเสียภาษีไม่ถูกต้อง ทำให้ต้องเสียภาษีป้ายน้อยลง เสียเงินเพิ่มร้อยละ 10 ของป้ายที่ประเมินเพิ่ม

**3.** ไม่ชำระภาษีป้าย ภายในเวลาที่กำหนดให้เสียเงินเพิ่มร้อยละ 2 ต่อเดือน เศษของเดือนให้นับเป็นหนึ่งเดือนและไม่รวมเงินเพิ่ม ข้อ 1 และ 2

***☺ งานจัดเก็บรายได้ อบต.เสาธง ☺***

***☺ ขอขอบคุณทุกท่านที่ให้ความร่วมมือพัฒนาเสาธง ☺***

***ส่วนการคลัง (งานจัดเก็บรายได้)***

***องค์การบริหารส่วนตำบลเสาธง***

***🕾 โทร. 0-7537-3046 ต่อ 15***

MC900287283[1]***โทรสาร. 0-7537-3046 ต่อ 18***

**www.saotong.go.th**